ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ టీకాల అవకతవకలపై ఢిల్లీ ప్రభుత్వానికి కేంద్రం లేఖ ప్రైవేట్ టీకా కేంద్రాలకు షో కాజ్ నోటీస్
కోవిడ్ సోకే అవకాశమున్న ప్రజలను రక్షించటానికి చేపట్టిన టీకాల కార్యక్రమాన్ని ప్రభుత్వం ఎప్పటికప్పుడు గమనిస్తూ, అత్యంత ఉన్నత స్థాయిలో సమీక్షిస్తూ ఉంది. కొంతమంది 45 ఏళ్ళలోపు వారికి టీకాలిచ్చి ప్రైవేట్ కోవిడ్ సెంటర్లు అవకతవకలకు పాల్పడుతున్నట్టు దృష్టికి రావటంతో కేంద్ర ఆరోగ్యమంత్రిత్వశాఖ ప్రిన్సిపల్ కార్యదర్శి ఆ కేంద్రాలకు లేఖ రాశారు.
లబ్ధిదారుల రిజిస్ట్రేషన్ లో తీవ్రమైన అవకతవకలు జరిగినట్టు తమ దృష్టికి వచ్చిందని ప్రిన్సిపల్ కార్యదర్శి ఆ లేఖలో ప్రస్తావించారు. ఢిల్లీ ఈశాన్యజిల్లాలోని విద్యాసాగర్ ఇన్ స్టిట్యూట్ ఆఫ్ మెంటల్ హెల్త్, న్యూరో అండ్ అలైడ్ సైన్సెస్  లో లబ్ధిదారుల రిజిస్ట్రేషన్ లో అవకతవకలు గుర్తించినట్టు పేర్కొన్నారు. 45 ఏళ్ళ లోపు లబ్ధిదారులను ఆరోగ్య సిబ్బందిగా, కోవిడ్ యోధులుగా చూపి టీకాలు వేసినట్టు గుర్తించామన్నారు.
ప్రస్తుతం జరుగుతున్న కోవిడ్ టీకాల కార్యక్రమం నియమాల ప్రకారం ఏప్రిల్ 1 నుంచి 45 ఏళ్ళు పైబడిన పౌరులందరికీ కోవిడ్ టీకాలు ఇస్తున్నారు. అయితే, ఆరోగ్య సిబ్బందిగాని, కోవిడ్ యోధులుగాని అయితే మాత్రం 18 ఏళ్ళు పైబడినవారందరికీ టీకాలు ఇస్తున్నారు. అయితే, కోవిన్ వేదికమీద రిజిస్టర్ చేసుకున్న లబ్ధిదారుల జాబితాను పరిశీలించినప్పుడు మార్గదర్శకాలను ఉల్లంఘించి అర్హత పరిధికి లోబడని వారికి కూడా టీకాలు ఇచ్చినట్టు తేలింది. ప్రైవేట్ కోవిడ్ టీకా కేంద్రాలలో కేంద్ర ఆరోగ్య మంత్రిత్వశాఖ మార్గదర్శకాలను ఉల్లంఘించినట్టు గుర్తించారు.
టీకాలు చాలా విలువైనవని, అందువలన విమ్హాస్న్ సంస్థ లో జరిగిన పొరపాట్లను తీవ్రంగా పరిగణిస్తున్నామని ఆరోగ్య మంత్రిత్వశాఖ స్పష్టం చేసింది. దీనివలన దేశవ్యాప్తంగా అర్హులైన వారికి న్యాయం జరగకపోయే ప్రమాదముందని అభిప్రాయపడింది. ఈ విషయంలో ఆ సంస్థలు వెంటనే షో కాజ్ నోటీస్ ఇవ్వాల్సిందిగా ఢిల్లీ ప్రభుత్వాన్ని కేంద్రం ఆదేశించింది. అలాంటి అక్రమాలకు పాల్పడినందుకు 48 గంటలలోగా వివరణ కోరాలని, తగినంత జరిమానా విధించే విషయం పరిశీలించాలని కూడా చెప్పింది. సంతృప్తికరమైన సమాధానం రాని పక్షంలో టీకాల పానెల్ నుంచి తొలగించాలని కూడా సూచించింది.
ఇలా ఉండగా, ఢిల్లీలోని ద్వారకలోని బెన్సప్స్ ఆస్పత్రిలో కూడా కేంద్ర మార్గదర్శకాలు ఉల్లంఘించినట్టు తేలటంతో ఆరోగ్య మంత్రిత్వశాఖ సూచనల మేరకు షో కాజ్ నోటీస్ జారీ అయింది. అక్కడ కూడా 45 ఏళ్లలోపు అనర్హులైనవారికి టీకాలిచ్చినట్టు తేలింది.
ప్రధాన మంత్రి కార్యాలయం
‘ప్రగతి’ 36వ సమావేశానికి అధ్యక్షత వహించిన ప్రధాన మంత్రి
ప్రధాన మంత్రి శ్రీ నరేంద్ర మోదీ బుధవారం నాడు అంటే ఈ నెల 24 న జరిగిన ఐసిటి ఆధారిత మల్టి- మాడల్ ప్లాట్ ఫార్మ్ ఫార్ ప్రొ-యాక్టివ్ గవర్నెన్స్ ఎండ్ టైమ్ లీ ఇమ్ ప్లిమెంటేశన్  36వ సమావేశాని కి అధ్యక్షత వహించారు.
ఈ సమావేశం లో, పది చర్చనీయాంశాల పై సమీక్షను చేపట్టారు. చర్చనీయాంశాలలో ఎనిమిది ప్రాజెక్టు లు, ఒక పథకానికి, మరొక కార్యక్రమాని కి సంబంధించిన ఫిర్యాదులు ఉన్నాయి. ఎనిమిది ప్రాజెక్టుల లోను మూడు ప్రాజెక్టు లు రోడ్డు రవాణా, రాజమార్గాల మంత్రిత్వ శాఖ కు చెందినవి కాగా, రెండు ప్రాజెక్టు లు రైల్వేస్ మంత్రిత్వ శాఖ కు చెందినవి; మిగిలిన ప్రాజెక్టుల లో విద్యుత్తు మంత్రిత్వ శాఖ, పెట్రోలియమ్ మరియు సహజ వాయువు మంత్రిత్వ శాఖ, దేశీయ వ్యవహారాల మంత్రిత్వ శాఖ లకు చెందిన ఒక్కొక్క ప్రాజెక్టు చొప్పున ఉన్నాయి. ఈ ఎనిమిది ప్రాజెక్టుల మొత్తం వ్యయం సుమారు గా 44,545 కోట్ల రూపాయలు గా ఉంది. ఈ ప్రాజెక్టులు 12 రాష్ట్రాల కు చెందినవి. ఈ పన్నెండు రాష్ట్రాలలో పశ్చిమ బంగాల్, అసమ్, తమిళ నాడు, ఒడిశా, ఝార్ ఖండ్, సిక్కిమ్, ఉత్తర్ ప్రదేశ్, మిజోరమ్, గుజరాత్, మధ్య ప్రదేశ్, బిహార్ లతో పాటు మేఘాలయ కూడా ఉంది.
కొన్ని ప్రాజెక్టుల ను అమలు లో జాప్యాలు జరుగుతున్నట్లు ప్రధాన మంత్రి గమనించి దీనిపై ఆందోళన వ్యక్తం చేశారు. పరిష్కారం కాకుండా మిగిలిన అంశాలన్నిటిని కాలబద్ద పద్ధతి న పరిష్కరించవలసిందని, సాధ్యమైన చోటల్లా పనుల ను ఉద్యమ తరహా లో జరిపించవలసిందంటూ సంబంధిత అధికారుల ను ప్రధాన మంత్రి ఆదేశించారు.
ఈ సంభాషణ క్రమం లో, ఒకసారి వినియోగించే ప్లాస్టిక్ ను నిర్మూలించే కార్యక్రమం గురించి కూడా ప్రధాన మంత్రి సమీక్ష ను చేపట్టారు. ప్రధాన మంత్రి గ్రామ్ సడక్ యోజన కు సంబంధించిన ఇబ్బందుల ను గురించి కూడా సమీక్షించడమైంది. తగినటువంటి జాగృతి ప్రచార ఉద్యమం చేపట్టడం ద్వారా ప్రజలను, ప్రత్యేకించి యువతీ యువకులను ఈ ప్రాజెక్టు లో వారు కూడా పాలుపంచుకొనేటట్లు చూడవలసిన అవసరం ఎంతైనా ఉందని ప్రధాన మంత్రి సూచించారు. ప్రధాన మంత్రి గ్రామ్ సడక్ యోజన లో భాగం గా నిర్మాణాధీనం లో ఉన్న రహదారుల నాణ్యత పట్ల ప్రత్యేక శ్రద్ధ తీసుకోండి అంటూ అధికారుల కు ప్రధాన మంత్రి పిలుపునిచ్చారు.
ఇంతకు ముందు జరిగిన ‘ప్రగతి’ సమావేశాలు ముప్ఫై అయిదింటిలో దాదాపు గా 13.60 లక్షల కోట్ల రూపాయల వ్యయం తో కూడిన 290 ప్రాజెక్టులే కాకుండా 51 కార్యక్రమాలు / పథకాల తో పాటు 17 వివిధ రంగాల కు చెందిన ఫిర్యాదుల ను గురించి సమీక్షించడమైంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆరోగ్య సేతు యాప్ కు సంబంధించిన ఆర్ టి ఐ ప్రశ్నకు కేంద్ర సమాచార కమిషన్  ఇచ్చిన ఆదేశాలపై కేంద్ర ఎలక్ట్రానిక్స్ , సమాచార సాంకేతికత శాఖ వివరణ
ఆరోగ్య సేతుకు సంబంధించి వచ్చిన ఆర్ టి ఐ ప్రశ్నకు కేంద్ర సమాచార కమిషన్ ఇచ్చిన ఆదేశాలపై మీడియాలో పలు నివేదికలు వెలువడ్డాయి. అందరి దృష్టిని ఆకర్షించాయి. ఈ ఆదేశాల ప్రకారం ఎంఇఐటివై, ఎన్ ఇ జిడి, ఎన్ ఐసిలకు చెందిన సిపిఐఓలు నవంబర్ 24, 2020న సమాచార కమిషన్ ముందు హాజరుకావాల్సి వుంది. సిఐసి ఆదేశాలకు అనుగుణంగా ఎంఇఐటివై తగిన చర్యలను తీసుకుంటోందని అధికారులు తెలిపారు.
కోవిడ్ 19 మహమ్మారి వైరస్ ను కట్టడి చేయడంలో ఆరోగ్యసేతు యాప్ పాత్రపై ఎలాంటి సందేహాలు అవసరం లేదని కేంద్ర మంత్రిత్వశాఖ తెలిపింది. ఈ ఏడాది ఏప్రిల్ 2నాడు ఆరోగ్యసేతు యాప్ ను విడుదల చేస్తూ కేంద్ర ప్రభుత్వం విడుదల చేసిన పత్రికా ప్రకటన ప్రకారం ఇది ప్రభుత్వ ప్రైవేటు భాగస్వామ్యంలో తయారు చేసిన యాప్ అని అధికారులు తెలిపారు. ఈ యాప్ ను రికార్డు టైములో అంటే 21 రోజుల్లోనే తయారు చేశారు. దేశానికి చెందిన ఉత్తమమైన ప్రతిభావంతుల ఆధ్వర్యంలో దీన్ని తయారు చేశారు. ఏప్రిల్ 2నుంచి ప్రభుత్వం వైపునుంచి క్రమం తప్పకుండా పత్రికా ప్రకటనలు వెలువడ్డాయని ఎప్పటికప్పుడు దీనికి సంబంధించిన తాజా సమాచారాన్ని ప్రజలతో పంచుకోవడం జరిగిందని మే 26నుంచి సోర్స్ కోడ్ ను ఓపన్ డొమెయిన్లో అందుబాటులోకి తెచ్చినట్టు అధికారులు తెలిపారు. ఈ యాప్ రూపకల్పన వెనక వున్న అందరి పేర్లను మీడియాతో పంచుకోవడం జరిగిందని వారు వివరించారు.
ఆరోగ్యసేతు పోర్టల్ aarogyasetu.gov.in లో అన్ని వివరాలను చూడవచ్చని వారు చెప్పారు. పారదర్శకంగా దీన్ని తయారు చేయడం జరిగిందని అన్నారు. దీన్ని https://github.com/nic-delhi/AarogyaSetu_Android/blob/master/Contributors.md ద్వారా ప్రజలు ఉపయోగించుకోవచ్చు.
ఆరోగ్యసేత యాప్ ను 16.23 కోట్ల మంది వినియోగదారులు డౌన్లోడ్ చేసుకున్నారు. కోవిడ్ 19పై పోరాటంలో భాగమైన ఫ్రంట్ లైన్ ఆరోగ్య కార్యకార్తలకు ఇది చక్కగా ఉపయోగపడింది. ఈ యాప్ ను ఉపయోగించే కోవిడ్ పాజిటివ్ వినియోగదారుల ద్వారా సమీపంలోని ఇతర వినియోగదారులకు సమాచారం వెలువడి వారు జాగ్రత్తలు తీసుకోవడం సాధ్యమవుతోంది. సమీపంలోని కోవిడ్ పాజిటివ్ రోగులకు సంబంధించిన సమాచారం రావడమే కాకుండా పరీక్షలు చేయించుకోవాలని సూచనలు కూడా పంపడం జరుగుతుంది. తద్వారా పరీక్షలు చేయించుకున్నవారిలో 25శాతానికి పాజిటివ్ రావడం జరిగింది. తద్వారా అంటే ఆరోగ్యసేతు యాప్ కారణంగా దేశంలో పరీక్షల సంఖ్య పెరిగింది. అంతే కాదు ఆరోగ్య సేతు ఐటిఐహెచ్ ఏ ఎస్ ఇంటర్ ఫేస్ అనేది కొత్తగా హాట్ స్పాట్లను గుర్తించడానికి దోహదం చేసింది. తద్వారా కోవిడ్ 19 కట్టడి అనేది మరింత మెరుగ్గా కొనసాగింది. కోవిడ్ 19 పై పోరాటానికి ఆరోగ్య సేతు యాప్ చాలా బాగా ఉపయోగపడిందని అధికారులు తెలిపారు. దేశంలో మహమ్మారిని కట్టడి చేయడానికిగాను ఆరోగ్యసేతుద్వారా జరిగిన కృషిని ప్రపంచ ఆరోగ్య సంస్థ ప్రశంసించింది.
ఆర్థిక మంత్రిత్వ శాఖ
జనవరి 29వ తేదీ నాటికి రూ.1.76 లక్షల కోట్ల క్రెడిట్ పరిమితి గల 187.03 కిసాన్ క్రెడిట్ కార్డుల జారీ
కిసాన్ క్రెడిట్ కార్డ్  కవరేజ్తో రైతులకు భరోసా కల్పించే ఉద్దేశంతో ఫిబ్రవరి, 2020 నుంచి కేంద్ర ప్రభుత్వం ఒక ప్రత్యేక డ్రైవ్ను నిర్వహిస్తోంది. ప్రభుత్వ రంగ బ్యాంకులు మరియు నాబార్డ్ అందించిన సమాచారం మేరకు ఈ ఏడాది జనవరి 29వ తేదీ వరకు దేశ వ్యాప్తంగా రైతులకు 1.76 లక్షల కోట్ల రూపాయల రుణ పరిమితి కలిగిన దాదాపు 187.03 లక్షల కేసీసీ లు మంజూరు చేయబడ్డాయి. ఈ రోజు రాజ్యసభలో సభ్యుడు అడిగిన ప్రశ్నకు లిఖిత పూర్వక సమాధానంలో భాగంగా కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు. అర్హులైన రైతులందరికీ వారి వ్యవసాయ కార్యకలాపాలలో ఇబ్బంది రాకుండా సకాలంలో క్రెడిట్ అందేలా చూసేందుకు, రైతులు విత్తనాలు, ఎరువులు, పురుగు మందులు వంటి సాగు అవసరాలను కొనుగోలు చేయడానికి రైతులకు వీలుగా కిసాన్ క్రెడిట్ కార్డ్  పథకాన్ని ప్రవేశపెట్టారు. 2012 నుంచి కేసీసీ పథకం మరింత సరళీకృతం చేయబడింది. ఏటీఎం సౌకర్యంతో కూడిన డెబిట్కార్డ్, ఇంటర్ ఎలియా, ఒకేసారి డాక్యుమెంటేషన్ సౌకర్యం, పరిమితిలో అంతర్ నిర్మిత వ్యయాల పెరుగుదల, నిర్ణీత వ్యవధిలోన అపరిమితి ఉపసంహరణలకు వీలు మొదలైనవి కల్పించడమైంది. గత మూడేండ్ల వ్యవధిలో భారతీయ రిజర్వ్ బ్యాంక్  మరియు నాబార్డ్  అందించిన సమాచారం ప్రకారం దేశంలో జారీ చేసిన మొత్తం కేసీసీల సంఖ్య వరుసగా అనుబంధం-1, అనుబంధం-2లో నివేదించబడినాయి.
ప్రధాన మంత్రి కార్యాలయం
పశ్చిమ బంగాల్ లో జరిగిన ఒక దు:ఖ భరిత ఘటన లో ప్రాణనష్టం వాటిల్లడం పట్లబాధ ను వ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఇవ్వడం జరుగుతుందనిఆయన ప్రకటించారు
పశ్చిమ బంగాల్ లోని బీర్ భూమ్ జిల్లా లో జరిగిన ఒక దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని ఇవ్వడం జరుగుతుందని కూడా శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం  ఒక ట్వీట్ లో -
‘‘ పశ్చిమ బంగాల్ లోని బీర్ భూమ్ జిల్లా లో జరిగిన ఒక దు:ఖభరిత ఘటన కారణం గా ప్రాణనష్టం వాటిల్లినందుకు సంతాపాన్ని తెలియజేస్తున్నాను. గాయపడ్డవారు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను.
ఈ దుర్ఘటన లో ప్రాణాల ను కోల్పోయిన ప్రతి ఒక్క వ్యక్తి తరఫు దగ్గరి బంధువుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న మరియు గాయపడ్డ వారికి 50,000 రూపాయల వంతు న పరిహారాన్ని ఇవ్వడం జరుగుతుంది: ప్రధాన మంత్రి’’ అని పేర్కొంది.
(
విద్యుత్తు మంత్రిత్వ శాఖ
విద్యుత్ ఉత్పత్తి కేంద్రాలలో విజిలెన్స్ అవగాహన వారోత్సవాన్ని ప్రారంభించిన ఎన్టీపీసీ
విద్యుత్ మంత్రిత్వ శాఖ ఆధ్వర్యంలోని అతిపెద్ద విద్యుత్ ఉత్పత్తిదారు, ప్రభుత్వ రంగ సంస్థ అయిన 'నేషనల్ థర్మల్ పవర్ కార్పోరేషన్ లిమిటెడ్' .. విజిలెన్స్ అవగాహన వారోత్సవంను  ప్రారంభించింది. “విజిలెంట్ భారతం.. సంపన్న భారతదేశం” అని ప్రతిజ్ఞతో దీనిని చేపట్టారు. ఎన్టీపీసీకి చెందిన అన్ని విద్యుత్తు ఉత్పత్తి కేంద్రాలలో విజిలెన్స్ అవగాహన వారోత్సవం నిర్వహిస్తున్నారు. జీవితంలోని అన్ని రంగాలలో తగు జవాబుదారీతనాన్ని ప్రోత్సహించడానికి, అవినీతిని అరికట్టడానికి గాను తగు అవగాహన కల్పించేందుకు గాను.. కోవిడ్-19 సమయంలో అన్ని భద్రతా ప్రోటోకాల్లను అనుసరిస్తూ ఎన్టీపీసీ సీనియర్ మేనేజ్మెంట్ ప్రతిజ్ఞ తీసుకోవడంతో విజిలెన్స్ అవగాహనపు వారోత్సవం ప్రారంభమైంది. దీర్ఘదృష్టితో ముందుకు నడుస్తూ, విలువతో కూడిన సంస్థగా నీతితో రాణించేందుకు ఎన్టీపీసీ ఎల్లవేళల ప్రయత్నిస్తుంది. స్వావలంబన భారతాన్ని నిర్మించాలన్న తన నిబద్ధతను విజిలెన్స్ అవగాహన వారోత్సవం ద్వారా ఎన్టీపీసీ మరోసారి పునరుద్ఘాటించింది. ఈ ప్రక్రియలో భాగంగా సంస్థ తన చర్యలు అప్రమత్తంగా, పారదర్శకంగా, జవాబుదారీగా ఉండేందుకు గాను మరింతగా కట్టుబడి ఉంది. ఎన్టీపీసీ విజిలెన్స్ విభాగం సంస్థ యొక్క అన్ని ప్రక్రియలతో దాని పనితీరును సమన్వయం చేయడంలో తన హృదయపూర్వక ప్రయత్నాలను చేపట్టడానికి కృషి చేసింది. పలు సినిమాలు, రేడియో జింగిల్స్, సోషల్ మీడియా మెసేజింగ్ ప్రదర్శించబడుతున్నాయి. వీటితో సందేశాలను ప్రజలకు పెద్దగా ప్రచారం చేయడానికి గాను కృషి చేయడమైంది. విజిలెన్స్పై అవగాహన పెంచడానికి, ఎన్టీపీసీ వారి ఉద్యోగులు మరియు వారి కుటుంబ సభ్యుల కోసం క్విజ్, ఎలోక్యూషన్, ఎస్సే మరియు చిత్రలేఖనం పోటీలు వంటి వివిధ ఉద్యోగుల ఎంగేజ్మెంట్ కార్యక్రమాలను చేపట్టనుంది. ఈ అంశంపై అవగాహన పెంచడానికి వివిధ సామాజిక ప్రచారాలు కూడా ప్రారంభించనున్నారు. విజిలెన్స్ అవేర్నెస్ వీక్ ప్రాముఖ్యతపై బాహ్య మరియు అంతర్గత భాగస్వామ్య పక్షాల వారికి అవగాహన కల్పించడానికి గాను ఎన్టీపీసీ పవర్ స్టేషన్లలో బ్యానర్లు మరియు పోస్టర్లు ప్రదర్శించబడతాయి.
కార్మిక, ఉపాధికల్పన మంత్రిత్వ శాఖ
పోర్టల్ ప్రయోజనాన్ని మెరుగుపరచడానికి మరియు అసంఘటిత కార్మికులకు రిజిస్ట్రేషన్ సౌలభ్యం కోసం ఈశ్రమ్ పోర్టల్లో కొత్త ఫీచర్లను ప్రారంభించిన శ్రీ భూపేందర్ యాదవ్
కార్మిక & ఉపాధి మంత్రిత్వ శాఖ కార్యదర్శి శ్రీమతి ఆర్తి అహుజా మరియు మంత్రిత్వ శాఖలోని ఇతర సీనియర్ అధికారుల సమక్షంలో కేంద్ర కార్మిక & ఉపాధి మరియు పర్యావరణం, అటవీ మరియు వాతావరణ మార్పుల శాఖ మంత్రి శ్రీ భూపేందర్ యాదవ్ ఈరోజు ఈశ్రమ్ పోర్టల్లో కొత్త ఫీచర్లను ప్రారంభించారు.

ఈశ్రమ్ పోర్టల్లో జోడించిన కొత్త ఫీచర్లు ఈ పోర్టల్ వినియోగాన్ని మరింత మెరుగుపరుస్తాయి. అలాగే అసంఘటిత కార్మికులకు రిజిస్ట్రేషన్ సౌలభ్యాన్ని సులభతరం చేస్తాయి. ఈశ్రమ్ నమోదిత కార్మికులు ఇప్పుడు ఈశ్రమ్ పోర్టల్ ద్వారా ఉపాధి అవకాశాలు, నైపుణ్యం, అప్రెంటీస్షిప్, పెన్షన్ స్కీమ్, డిజిటల్ స్కిల్లింగ్ మరియు రాష్ట్రాల పథకాలతో కనెక్ట్ కావచ్చు.
వలస కార్మికుల కుటుంబ వివరాలను క్యాప్చర్ చేసే ఫీచర్ ఈశ్రమ్ పోర్టల్కు జోడించబడింది. కుటుంబంతో సహా వలస వచ్చిన వలస కార్మికులకు బాల విద్య మరియు మహిళా కేంద్ర పథకాలను అందించడంలో ఈ సదుపాయం సహాయపడుతుంది. ఇంకా సంబంధిత బిల్డింగ్ అండ్ అదర్ కన్స్ట్రక్షన్ వర్కర్స్  వెల్ఫేర్ బోర్డ్తో ఇశ్రమ్లో నమోదు చేసుకున్న నిర్మాణ కార్మికుల డేటాను పంచుకోవడానికి కొత్త ఫీచర్ జోడించబడింది. ఈశ్రమ్ నిర్మాణ కార్మికులను సంబంధిత బిఓసిడబ్ల్యూ బోర్డుతో నమోదు చేయడానికి మరియు పథకాలకు ప్రాప్యతను నిర్ధారించడానికి ఇది ఉద్దేశించబడింది.
రాష్ట్ర/యుటి ప్రభుత్వాలతో ఈశ్రమ్ డేటాను పంచుకోవడానికి కేంద్ర మంత్రి అధికారికంగా డేటా షేరింగ్ పోర్టల్ ని కూడా ప్రారంభించారు. డేటా షేరింగ్ పోర్టల్ ఈశ్రమ్లో నమోదైన అసంఘటిత కార్మికుల కోసం సామాజిక భద్రత/సంక్షేమ పథకాల లక్ష్య అమలు కోసం సురక్షిత పద్ధతిలో ఆయా రాష్ట్రాలు మరియు కేంద్రపాలిత ప్రాంతాలతో ఈశ్రమ్ లబ్ధిదారుల డేటాను పంచుకోవడానికి అనుమతిస్తుంది. ఇటీవల, ఈ స్కీమ్ల ప్రయోజనాలను ఇంకా అందుకోని ఈశ్రమ్ రిజిస్ట్రన్ట్లను గుర్తించడానికి మంత్రిత్వ శాఖ ఈశ్రమ్ డేటాతో వివిధ స్కీమ్ల డేటాను మ్యాపింగ్ చేయడం ప్రారంభించింది. సాంఘిక సంక్షేమం/భద్రతా పథకాల ప్రయోజనాలను ఇంకా పొందని అసంఘటిత కార్మికులను రాష్ట్రాలు/యూటీలు గుర్తించి, ప్రాధాన్యతపై వారికి పథకాల ప్రయోజనాలను అందించగల ఈ డేటా ఆధారంగా రాష్ట్రాలు/యూటీలతో కూడా భాగస్వామ్యం చేయబడుతోంది.
కార్మిక & ఉపాధి మంత్రిత్వ శాఖ దేశంలోని కార్మికుల సంక్షేమం కోసం నిరంతరం కృషి చేస్తోంది. ఈ ప్రయత్నంలో భాగంగా ఆధార్తో సీడ్ చేయబడిన అసంఘటిత కార్మికుల సమగ్ర జాతీయ డేటాబేస్ను రూపొందించడానికి మంత్రిత్వ శాఖ 26 ఆగస్టు 2021న ఈశ్రమ్ పోర్టల్ను ప్రారంభించింది. 21 ఏప్రిల్ 2023 నాటికి 28.87 కోట్ల మంది అసంఘటిత కార్మికులు ఈశ్రమ్ పోర్టల్లో నమోదు చేసుకున్నారు.
మహిళా, శిశు అభివృద్ధి మంత్రిత్వ శాఖ
'సాక్షమ్ అంగన్ వాడీ, పోషణ్ 2.0'- సమీకృత పోషకాహార మద్దతు కార్యక్రమం మార్గదర్శకాలను జారీ చేసిన మహిళా శిశు సంక్షేమ మంత్రిత్వ శాఖ
'సాక్షమ్ అంగన్ వాడీ, పోషణ్ 2.0' అమలుకు సంబంధించి మహిళా శిశు సంక్షేమ మంత్రిత్వ శాఖ కార్యాచరణ మార్గదర్శకాలను జారీ చేసింది. 2021-22 నుంచి 2025-26 వరకు 15వ ఆర్థిక సంఘం కాలంలో ఈ పథకాన్ని అమలు చేయడానికి భారత ప్రభుత్వం ఆమోదం తెలిపింది.
సాక్షమ్ అంగన్వాడీ, పోషణ్ 2.0 అనేది సమీకృత పోషకాహార మద్దతు కార్యక్రమం. పిల్లలు, కౌమారదశలో ఉన్న బాలికలు, గర్భిణీ స్త్రీలు మరియు పాలిచ్చే తల్లులలో పోషకాహార లోపానికి సంబంధించిన సవాళ్లను పరిష్కరించడానికి పోషకాహార విషయాలు మరియు డెలివరీలో వ్యూహాత్మక మార్పు ద్వారా మరియు ఆరోగ్యం, స్వస్థత మరియు రోగనిరోధక శక్తిని పెంపొందించే విధానాలను అభివృద్ధి చేయడానికి మరియు ప్రోత్సహించడానికి ఒక ఏకీకృత పర్యావరణ వ్యవస్థను సృష్టించడం ద్వారా పరిష్కరించడానికి ప్రయత్నిస్తుంది.
కొనసాగుతున్న పోషకాహార కార్యక్రమంలోని వివిధ అంతరాలు మరియు లోపాలను పరిష్కరించడానికి మరియు అమలును మెరుగుపరచడానికి అదేవిధంగా పోషణ మరియు శిశు అభివృద్ధి ఫలితాల్లో మెరుగుదలను వేగవంతం చేయడానికి, ప్రస్తుతం ఉన్న స్కీం కాంపోనెంట్ లు పోషణ్ 2.0 కింద దిగువ ఇవ్వబడ్డ ప్రాథమిక వర్టికల్స్ లోనికి తిరిగి ఆర్గనైజ్ చేయబడ్డాయి:
- 06 నెలల నుంచి 6 సంవత్సరాల వయస్సు గల పిల్లలు, గర్భిణీ స్త్రీలు మరియు పాలిచ్చే తల్లులు  కొరకు అనుబంధ పోషకాహార కార్యక్రమం  ద్వారా పోషణ కొరకు పోషకాహార మద్దతు; మరియు ఆకాంక్షాత్మక జిల్లాలు మరియు ఈశాన్య ప్రాంతము లో 14 నుండి 18 సంవత్సరాల వయస్సు గల కౌమార బాలికల కొరకు;
- ప్రారంభ బాల్య సంరక్షణ మరియు విద్య [3-6 సంవత్సరాలు] మరియు ప్రారంభ ప్రేరణ ;
- ఆధునిక, అప్గ్రేడ్ చేసిన సాక్షమ్ అంగన్వాడీతో సహా అంగన్వాడీ మౌలిక సదుపాయాలు; మరియు
- పోషణ్ అభియాన్
పోషణ్ 2.0 లక్ష్యాలు క్రింది విధంగా ఉన్నాయి:
- దేశం యొక్క మానవ మూలధన అభివృద్ధికి దోహదం చేయడం;
- పోషకాహార లోపం యొక్క సవాళ్లను పరిష్కరించడం;
- స్థిరమైన ఆరోగ్యం మరియు శ్రేయస్సు కోసం పోషకాహార అవగాహన మరియు మంచి ఆహారపు అలవాట్లను ప్రోత్సహించడం; మరియు
- కీలక వ్యూహాల ద్వారా పోషకాహార సంబంధిత లోపాలను పరిష్కరించడం.
పోషణ్ 2.0 ప్రసూతి పోషణ, శిశువులు మరియు చిన్నపిల్లలకు ఆహారం ఇచ్చే నియమాలు, ఎస్.ఎ.ఎం/ఎం.ఎ.ఎం మరియు వెల్నెస్ కోసం ట్రీట్మెంట్ ప్రోటోకాల్స్ పై దృష్టి సారిస్తుంది, ఆయుష్ పద్ధతుల ద్వారా వృధా మరియు తక్కువ-బరువు ప్రాబల్యాన్ని తగ్గించడానికి MoHFW యొక్క RCH పోర్టల్ తో లింక్ చేయబడ్డ కొత్త, దృఢమైన ఐ.సి.టి సెంట్రలైజ్డ్ డేటా సిస్టమ్ అయిన 'పోషణ్ ట్రాకర్' ద్వారా మద్దతు ఇవ్వబడుతుంది.
'సాక్షమ్ అంగన్వాడీ, పోషణ్ 2.0' కు సంబంధించిన వివరణాత్మక మార్గదర్శకాలు ఈ లింకులో అందుబాటులో ఉన్నాయి:
https://wcd.nic.in/acts/guidelines-mission-saksham-anganwadi-and-poshan-20
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సాంప్రదాయ సాంకేతిక పరిజ్ఞానంతో సాధ్యం కానిది, కృత్రిమ మేధ , కొత్త అవకాశాలను కల్పిస్తోంది: నిపుణులు
కృత్రిమ మేధ  కొత్త అవకాశాలను సృష్టిస్తోందని నిపుణులు స్పష్టం చేశారు. ఇది సాంప్రదాయ సాంకేతిక పరిజ్ఞానం ద్వారా సాధ్యం కానిది. ఆరోగ్య సంరక్షణతో పాటు వివిధ రంగాలలోని అనేక ఇతర వర్తమాన, భవిష్యత్తు సవాళ్లకు సమాధానం అని వారు ఒక ఉపన్యాస కార్యక్రమంలో వివరించారు.
"ఏఐ స్థానాలను భర్తీ చేయదు కానీ వివిధ రంగాలలో కొత్త అవకాశాలను కల్పిస్తుంది. ఇది డేటాపై పనిచేస్తుంది, మనం మన మెషీన్లకు శిక్షణ ఇవ్వగలిగితే, అది ఆటోమేటిక్ ప్రక్రియల ద్వారా మిల్లీసెకన్లలో మనకు అద్భుతాలు చేయవచ్చు. ఇది కోవిడ్-19 తో సహా వివిధ వ్యాధులకు రోగనిర్ధారణ ప్రయోజనాల కోసం ఉపయోగించపడుతుంది. తగిన ఆరోగ్య సౌకర్యాలు అందుబాటులో లేని మారుమూల ప్రాంతాల్లో చాలా ప్రభావవంతంగా ఉంటుంది. వివిధ సమస్యలకు ఏఐని ఉపయోగించడంలో విజయానికి కీలకం ఎక్కువ మందికి చేరుకోవడమే ”అని ఆన్లైన్ డిఎస్టీ ఆజాదీ కా అమృత్ మహోత్సవ్ డిస్కోర్స్ సిరీస్ న్యూ ఇండియా @ 75 లో సైన్స్ & టెక్నాలజీ ప్రొఫెసర్ అశుతోష్ శర్మ అన్నారు. నేషనల్ కౌన్సిల్ ఫర్ సైన్స్ & టెక్నాలజీ కమ్యూనికేషన్, విజ్ఞాన్ ప్రసార్ ఈ కార్యక్రమం నిర్వహించింది. "అంతరాయం కలిగించే మరియు ప్రభావవంతమైన టెక్నాలజీల ఆవిర్భావం కొత్త సవాళ్లను మరియు ఏకకాలంలో ఎక్కువ అవకాశాలను కలిగిస్తుంది. దేశ పురోగతి, అభివృద్ధి కోసం యువ ప్రతిభావంతులకు సహాయం చేయడానికి, పెంపొందించడానికి, ఎదగడానికి డిఎస్టీ ఒక సాధనం” అని ఆయన అన్నారు.
ఆ నీతి ఆయోగ్ సీనియర్ సలహాదారు అన్నా రాయ్, దేశంలోని వివిధ సవాళ్లకు ఏఐ ని సమర్థవంతంగా ఉపయోగించవచ్చని సూచించారు. "భారతదేశానికి అనేక సవాళ్లు ఉన్నాయి, కానీ అదే సమయంలో, చాలా మంది ఐటీ నిపుణులు, విద్యావేత్తలు కలిగిన సుసంపన్నమైన డేటా దేశంగా మనకి ప్రయోజనం ఉంది. దేశ పురోగతి, అభివృద్ధి కోసం వీటిని ఉపయోగించగలిగితే ఇవన్నీ మనకు వరం లాంటివి అని నిరూపించవచ్చు, ”అని రాయ్ అన్నారు.
దేశంలోని వివిధ సమస్యలను గుర్తించి, భవిష్యత్తు మార్గదర్శకాన్ని సూచించడంలో నీతి ఆయోగ్ పోషిస్తున్న పాత్రను ఆమె ప్రధానంగా ప్రస్తావించారు. "ప్రభుత్వం, దేశం కోసం ప్రముఖ సలహా వ్యవస్థ నీతి ఆయోగ్ సైన్స్ మరియు టెక్నాలజీ పర్యావరణ వ్యవస్థను విస్తృతం చేయడానికి, ప్రతి రంగంలో దేశ పురోగతి, అభివృద్ధి కోసం పరిశ్రమ, విద్యాసంస్థలను తీసుకువెళ్లడానికి విధానాలను రూపొందిస్తోంది" అని ఆమె నొక్కి చెప్పారు.
ప్రధాన మంత్రి కార్యాలయం
భారత ప్రజలు వాణిజ్యంలో విశేష ప్రతిభ.. సామర్థ్యాలను చాటుతున్నారు: ప్రధానమంత్రి
భారతీయులు వాణిజ్యంలో తమ ప్రతిభను, సామర్థ్యాన్ని విశేషంగా చాటుకుంటున్నారని ప్రధాని ప్రధానమంత్రి శ్రీ నరేంద్ర మోదీ అన్నారు. మన దేశం 2022-23 ఆర్థిక సంవత్సరంలో 770 బిలియన్ డాలర్ల ఎగుమతులతో కొత్త రికార్డు సృష్టించిందని పేర్కొంటూ కేంద్ర వాణిజ్య-పరిశ్రమల శాఖ మంత్రి శ్రీ పీయూష్ గోయల్ చేసిన ట్వీట్పై ఆయన స్పందించారు.
ఈ మేరకు ఒక ట్వీట్ ద్వారా పంపిన సందేశంలో:
“భారతీయులు వాణిజ్యంలో తమదైన ప్రతిభను, సామర్థ్యాన్ని విశేషంగా ప్రదర్శిస్తున్నారు. ఈ నేపథ్యంలో ప్రపంచమంతా ఎంతో విశ్వాసంతో, ఉత్సాహంతో భారత్వైపు చూస్తోంది” అని ప్రధానమంత్రి పేర్కొన్నారు.
https://www.pib.gov.in/PressReleasePage.aspx?PRID=1916220
గనుల మంత్రిత్వ శాఖ
హైదరాబాద్ లోని జియోలాజికల్ సర్వే ఆఫ్ ఇండియా ట్రైనింగ్ ఇన్ స్టిట్యూట్ కు 'అతి ఉత్తమ్ ' గుర్తింపు ఇచ్చిన కెపాసిటీ బిల్డింగ్ కమిషన్
గనుల మంత్రిత్వ శాఖ ఆధ్వర్యంలో పనిచేస్తున్న జియోలాజికల్ సర్వే ఆఫ్ ఇండియా ట్రైనింగ్ ఇన్ స్టిట్యూట్ కు ఎర్త్ సైన్స్ శిక్షణ రంగంలో విశేష సేవలు, ఉన్నత ప్రమాణాలకు గుర్తింపుగా నేషనల్ అక్రిడిటేషన్ బోర్డ్ ఆఫ్ ఎడ్యుకేషన్ అండ్ ట్రైనింగ్  గుర్తింపును మంజూరు చేసింది.
వివిధ స్థాయిల్లో సంస్థ అనుసరిస్తున్న అన్ని స్టాండర్డ్ ఆపరేటింగ్ ప్రొసీజర్లు, మెథడాలజీల పరిశీలన ఆధారంగా ఈ గుర్తింపు ను ఇచ్చారు. కెపాసిటీ బిల్డింగ్ కమిషన్ , నాబెట్, క్వాలిటీ కంట్రోల్ ఆఫ్ ఇండియాకు చెందిన బృందం ఆన్ సైట్ అసెస్ మెంట్ నిర్వహించి అతి ఉత్తమ్ గ్రేడింగ్ తో సర్టిఫికెట్ ఆఫ్ అక్రిడిటేషన్ ను ప్రదానం చేసింది.
1976 లో ఏర్పాటయిన జిఎస్ఐటిఐ హైదరాబాద్ ప్రధాన కార్యాలయంతో పాటు హైదరాబాద్, నాగపూర్, జైపూర్, లక్నో, కోల్ కతా షిల్లాంగ్ లలో ఆరు ప్రాంతీయ శిక్షణా విభాగాలను  కలిగి ఉంది. చిత్రదుర్గ , రాయ్ పూర్ , జవార్ , కుజు లలో నాలుగు ఫీల్డ్ ట్రైనింగ్ సెంటర్లు  కూడా ఏర్పాటు చేశారు. భౌగోళిక శాస్త్ర నిపుణులు, ఉపాధ్యాయులు, పరిశోధకులు, విద్యార్థులకు భూగర్భశాస్త్ర వివిధ విషయాలలో వివిధ శిక్షణలను అందించడానికి గనుల మంత్రిత్వ శాఖ విజన్ ప్రకారం ఈ కేంద్రాలు ఏర్పాటు అయ్యాయి. అందువల్ల, జిఎస్ఐటిఐ అనేది గనుల మంత్రిత్వ శాఖ కింద ఒక జాతీయ శిక్షణా కేంద్రం, ఇది కేంద్ర, రాష్ట్ర విభాగాలు, పిఎస్ యులు , జాతీయ విద్యా సంస్థలు  కాలేజీలతో సహా బహుళ భాగస్వాములకు శిక్షణ, సామర్థ్యాన్ని పెంచుతుంది. భారత అంతరిక్ష పరిశోధనా సంస్థ  స్పాన్సర్ చేసిన ఎన్ఎన్ఆర్ఎంఎస్ ప్రోగ్రామ్ కింద ఈ సంస్థ క్రమం తప్పకుండా రిమోట్ సెన్సింగ్ పై కోర్సులను నిర్వహిస్తుంది. అంతర్జాతీయ ప్రసిద్ధి చెందిన ఈ సంస్థ విదేశీ వ్యవహారాల మంత్రిత్వ శాఖ స్పాన్సర్ చేసిన ఐటిఇసి కార్యక్రమం కింద అభివృద్ధి చెందుతున్న దేశాల భాగస్వాములకు శిక్షణ ఇస్తోంది. ఇప్పటికే 75 దేశాలకు చెందిన నిపుణులు ఈ సంస్థ ద్వారా శిక్షణ పొందారు.
జీఎస్ఐటీఐ హైదరాబాద్ లోని తన కేంద్రం, దేశవ్యాప్తంగా ఉన్న ఆర్ టి డి లు, ఎఫ్ టి సి ల ద్వారా డొమైన్ స్పెసిఫిక్, టెరైన్ స్పెసిఫిక్ ట్రైనింగ్ ప్రోగ్రామ్ లను అందిస్తుంది.
హిమాలయాలతో సహా వివిధ భూభాగాల మ్యాపింగ్ పద్ధతులు, ఖనిజీకరణ మండలాలను లక్ష్యంగా చేసుకునే అన్వేషణ పద్ధతులు , ఫోటో జియాలజీ ,రిమోట్ సెన్సింగ్, భౌగోళిక సమాచార వ్యవస్థ, పెట్రాలజీ, జియోక్రోనాలజీ, జియోఫిజిక్స్, రసాయనశాస్త్రంలో విశ్లేషణ పద్ధతులు, పర్యావరణ ,పట్టణ భూగర్భ శాస్త్రం, సహజ విపత్తు ఉపశమనంలో డొమైన్ సామర్థ్యాలను పెంపొందించడానికి శిక్షణా కోర్సులను అందిస్తారు.
ఈ సంస్థ ఉద్యోగుల క్రియాత్మక సామర్థ్యాలను అప్ గ్రేడ్ చేయడానికి కోర్సులను అందిస్తుంది. అధికారుల్లో ప్రవర్తనా సామర్థ్యాలను పెంపొందించే అంశాలను చేర్చడంలో కూడా జాగ్రత్తలు తీసుకుంటుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 119.38 కోట్ల డోసులను అందించారు.
రికవరీ రేటు 98.33% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 10,264 మంది కోలుకున్నారు. దీంతో, కోలుకున్నవారి మొత్తం సంఖ్య 3,39,67,962 కు పెరిగింది.
గత 24 గంటల్లో 9,119 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,09,940. ఇది 539 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.32% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 52 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 62 రోజులుగా 2% కన్నా తక్కువగా ఉంది.
ఇప్పటివరకు 63.59 కోట్ల కొవిడ్ పరీక్షలు చేశారు.
వాణిజ్యం, పరిశ్రమల మంత్రిత్వ శాఖ
పీఎం గతిశక్తి పటిష్ట అమలు కోసం సామాజిక రంగ మౌలిక సదుపాయాలకు సంబంధించిన సమాచారం సేకరణ
పీఎం గతిశక్తి పధకాన్ని సమర్థంగా అమలు చేసి గరిష్ట ప్రయోజనాలు లభించేలా చూసేందుకు ఆరోగ్యం, విద్య, సంస్కృతి, పర్యాటకం, గ్రామ పంచాయితీలు, మున్సిపల్ కార్పొరేషన్, సాంఘిక సంక్షేమ గృహాలు మొదలైన వాటికి సంబంధించిన ముఖ్యమైన సమాచార సేకరణ జరుగుతోంది. భౌతిక మరియు సామాజిక మౌలిక సదుపాయాల ప్రణాళికలో పీఎం గతిశక్తి ద్వారా లక్ష్యాలు సాధించేలా చూసేందుకు సేకరించిన సమాచారాన్ని విశ్లేషించి ధ్రువీకరణ చేయబడుతుంది. న్యూఢిల్లీలోని వాణిజ్య భవన్లో డిపిఐఐటి ప్రత్యేక కార్యదర్శి  అధ్యక్షతన జరిగిన సామాజిక రంగ మంత్రిత్వ శాఖలు/విభాగాల సమీక్షా సమావేశంలో సమాచార వివరాలు అందించారు..
గృహ నిర్మాణ మంత్రిత్వ శాఖ, పాఠశాల విద్య,అక్షరాస్యత శాఖ, ఉన్నత విద్యా శాఖ, గిరిజన వ్యవహారాల మంత్రిత్వ శాఖ, పంచాయతీరాజ్ మంత్రిత్వ శాఖ, ఆరోగ్య మరియు కుటుంబ సంక్షేమ మంత్రిత్వ శాఖ, మహిళా మరియు శిశు అభివృద్ధి మంత్రిత్వ శాఖ, క్రీడలు, గ్రామీణాభివృద్ధి మంత్రిత్వ శాఖ, సాంస్కృతిక మంత్రిత్వ శాఖ, పోస్ట్ల శాఖ అధికారలు సమావేశానికి హాజరయ్యారు. 12 మంత్రిత్వ శాఖలు/విభాగాలకు సంబంధించిన సమగ్ర సమాచారం సేకరించడం జరిగింది. ఎన్ఎంపి వేదికలో ఈ 12 మంత్రిత్వ శాఖలు/విభాగాలకు చెందిన సమాచారం పొందుపరిచే కార్యక్రమం తుది దశకు చేరుకుంది. పాఠశాలలు, ఆసుపత్రులు మరియు అంగన్వాడీ కేంద్రాలు మొదలైన ముఖ్యమైన అంశాలు అనుసంధాన దశల్లో ఉన్నాయి.
నిర్ణయం తీసుకోవడం మరియు ప్రణాళికా సాధనాలపై ఒక ప్రదర్శనను భాస్కరాచార్య ఇన్స్టిట్యూట్ ఫర్ స్పేస్ అప్లికేషన్స్ అండ్ జియోఇన్ఫర్మేటిక్స్ అందించింది. మోడల్ పాఠశాలల అనుసంధానం మరియు సామాజిక రంగ మంత్రిత్వ శాఖలు/విభాగాల్లో ఎన్ఎంపిని అమలు చేసి నిర్ణయాలు తీసుకోవడం వల్ల వివిధ ప్రయోజనాలు కలగడంతో పాటు విపత్తు నిర్వహణ ప్రణాళిక రూపొందించడానికి వీలవుతుంది.
ఎన్ఎంపి వేదికలో పీఎంగతిశక్తి సమాచారాన్ని పొందుపరచడంలో సాధించిన పురోగతిని మంత్రిత్వ శాఖలు/ విభాగాలు వివరించాయి. ఎన్ఎంపి వేదిక లో పొందుపరుస్తున్న సమాచార వివరాలను, మరియు ఏకీకరణ ప్రక్రియలో మంత్రిత్వ శాఖలు/విభాగాలు ఎదుర్కొంటున్న సవాళ్లు సమావేశంలో చర్చకు వచ్చాయి. అందించాయి.
ప్రదర్శనల తర్వాత సమావేశంలో పాల్గొన్న ప్రతినిధులు వివిధ అంశాలపై సమగ్ర చర్చలు జరిపారు. సామాజిక-ఆర్థికంగా అభివృద్ధి సాధించడానికి అనుసరించాల్సిన విధానాలపై తమ అభిప్రాయాలు అందించారు. అంగన్వాడీ కేంద్రాల అందుబాటు, పరిశ్రమతో అనుబంధాన్ని ప్రోత్సహించడానికి నూతన సాంకేతిక సంస్థను స్థాపించడానికి స్థలాన్ని గుర్తించడం,. పాఠశాలలు పనిచేస్తున్న ప్రాంతాలకు సంబంధించిన అంశాలతో పాటు సంబంధిత సమస్యలను గుర్తించడం వాటిని పరిష్కరించడానికి అమలు చేయాల్సిన చర్యలపై చర్చలు జరిగాయి.
ప్రధాన మంత్రి కార్యాలయం
భారతదేశ జాతీయ క్వాంటమ్ మిషన్ పై కేంద్ర మంత్రిడాక్టర్ జితేంద్ర సింగ్ వ్రాసిన వ్యాసాన్ని షేర్ చేసిన ప్రధాన మంత్రి
భారతదేశ జాతీయ క్వాంటమ్ మిషన్ పై కేంద్ర మంత్రి డాక్టర్ జితేంద్ర సింగ్ వ్రాసిన వ్యాసాన్ని ప్రధాన మంత్రి శ్రీ నరేంద్ర మోదీ ట్విటర్ లో షేర్ చేశారు.
ప్రధాన మంత్రి కార్యాలయం ఒక ట్వీట్ లో,
‘‘భారతదేశం యొక్క జాతీయ క్వాంటమ్ మిషన్, ప్రపంచ క్వాంటమ్ సాంకేతిక చిత్రపటం లో ఎలా ఉందో కేంద్ర మంత్రి డాక్టర్ జితేంద్ర సింగ్ వివరిస్తున్నారు... తప్పకుండా చదవండి!’’ అని పేర్కొంది